Ir-reazzjoni tal-Kap tal-Partit Nazzjonalista Adrian Delia għall-għotja ta’ ħames miljun Ewro mill-Prim Ministru Joseph Muscat waqt il-programm Xarabank, kienet reazzjoni maħsuba sew u li ntlaqgħet tajjeb. Kienet reazzjoni moderata u meqjusa. Hekk iddeskriva r-reazzjoni tal-Kap tal-Partit Nazzjonalista Adrian, l-editorjal tal-MaltaToday. Wara l-kontroversja li qamet wara li l-Prim ministru cempel waqt Xarabank u habbar li kien se jaghti hames miljun ewro mill-fond tal-Programm ta’ bejgħ ta’ ċittadinanza l-Kap tal-Partit Nazzjonalista kien qal f’post fuq Facebook li jemmen li għandna nintrabtu biex nibnu dawn l-appartamenti ġewwa Londra sabiex l-morda tal-kanċer ikollhom għallinqas post fejn jgħixu waqt l-agħar żmien. Hu żied li jgħid li jemmen ukoll li għandna naraw x’inhuma l-bżonnijiet fis-settur tas-saħħa kollu. “Nemmen li pajjiżna għandu jagħti l-iktar lil min għandu l-inqas; anzjani, fqar, morda u dawk l-iktar fil-bżonn”, qal Adrian Delia waqt li fakkar kif f’Malta hawn ħafna u ħafna voluntiera li jagħtu ħinhom, xogħlhom, ħajjithom għall-karità. Il-morda, id-dgħajfa, l-anzjani, il-fqar jistħoqqilhom l-għajuna tal-gvern. Anzi l-gvern huwa obbligat li jieħu ħsieb li dawn jingħataw l-aqwa li jista’ l-pajjiz minn żmien għal żmien, għaliex dak huwa xogħol il-gvern –  Obbligu, Dmir u Mhux karita’. L-editorjal tal-Malta Today jgħid ukoll li d-donazzjoni u d-dettalji ta’ Muscat minn fejn kienu ġejjin il-flus kienet mossa biex jiġġustifika it-tħaddim tal-fond tal-bejgħ tal-passaport imma minkejja l-mod kif prova jpenġi s-sitwazzjoni is-suspetti dwar dan il-bejgħ hemm jibqgħu.